Hér nær hann svo sannarlega að veita áhorfendum innblástur og töfrar fram bragðgóða og spennandi rétti alla aðventuna . Uppskrift dagsins eru krókettur frá Póllandi . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Í Póllandi er hefðin að bjóða upp á 12 rétti á aðfangadag , einn fyrir hvern lærisvein Jesú . Enginn réttur inniheldur kjöt og er áherslan á grænmeti og fisk . Uppskriftirnar hér eru frá Magda Kulinska úr Stykkishólmi . Fylling 200 grömm þurrkaðir villisveppir 500 grömm súrkál 2 laukar , flysjaðir og saxaðir smáttSalt og nýmalaður piparSmá sveppakraftur , má sleppa Rauðrófusúpa 500 grömm rauðrófur , flysjaðar og skornar í 2 cm teninga 1 lítri vatn 1 teningur grænmetiskraftur 1 teningur nautakraftur 3 allrahandaber 2 lárviðarlauf 2 hvítlauksgeirar ½ teskeið saltVel af nýmöluðum svörtum pipar 1 matskeið eplaedik 1 matskeið sítrónusafi Pönnukökur Setjið hveiti , salt , egg , bráðið smjör og rúman helming af mjólkinni í skál og hrærið úr kekkjalausa þykka soppu . Bætið svo við restinni af mjólkinni . Steikið pönnukökurnar á meðalhita þar til gullinbrúnar á annarri hliðinni , snúið þeim við og steikið í skamma stund á hinni hliðinni eða þar til þær eru fullbakaðar . Leggið villisveppina í skál og bætið við vatni þar til flýtur vel yfir þá . Setjið sveppina inn í ísskáp og látið sveppina draga í sig vatnið yfir nótt . Færið sveppina yfir í lítinn pott ásamt sveppasoðinu sem þeir liggja nú í . Sjóðið sveppina í um 20 mínútur . Gerið það saman við súrkálið . Brúnið laukinn í smjörinu og olíunni á meðan sveppirnir og súrkálið sjóða . Bætið soðnum sveppunum og súrkálinu á pönnuna og steikið þar til blandan er orðin nokkuð þurr . Smakkið til með salti og nýmöluðum svörtum pipar . Færið blönduna yfir í skál og látið kólna örlítið . Setjið nokkrar matskeiðar af fyllingunni á eina pönnuköku . Dreifið úr henni en þó ekki alveg út að jöðrunum . Leggið tvær hliðar pönnukökunnar að miðjunni og rúllið henni svo upp í þéttan sívalning . Endurtakið þetta með hinum pönnukökunum . Hafið til þrjú ílát : eitt með hveiti , annað með nokkrum slegnum eggjum og það þriðja með góðri brauðmylsnu . Veltið hverri fylltri pönnuköku fyrst upp úr hveitinu , svo upp úr eggjunum og að lokum brauðmylsnunni . Leggið króketturnar á bakka Hitið um 5 sentímetra lag af bragðmildri olíu í stórum potti eða djúpri pönnu yfir miðlungsháum hita . Setjið nokkrar krókettur í olíuna í einu og steikið þar til þær eru fallega brúnar á lit . Snúið þeim við í olíunni og klárið að elda króketturnar . Setjið rauðrófurnar í miðlungsstóran pott ásamt , vatninu , grænmetiskraftinum , nautakraftinum , allrahanda , lárviðarlaufum , hvítlauksgeirum , salti og pipar . Náið upp suðunni yfir háum hita og lækkið svo strax undir . Látið súpuna rétt krauma yfir miðlungslágum hita í um klukkutíma . Látið hana ekki bullsjóða því þá missir hún fallega rauða litinn . Smakkið súpuna til með eplaediki , sítrónusafa , salti og pipar . Síið súpuna í gegnum sigti og berið fram í fallegri könnu með krókettunum . Tilvalið er að nýta rauðrófurnar sem eftir sitja í til dæmis salat , ídýfu eða grænmetisbuff .